Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1244

(7) Az Szja tv. 49/B. §-a (12) bekezdésének helyébe a következõ rendelkezés lép: „(12) A kisvállalkozói kedvezmény nem lehet több a vállalkozói bevételnek a vállalkozói költséget meghaladó részénél. A kisvállalkozói kedvezmény legfeljebb a vállalkozási tevékenységet közvetlenül szolgáló, korábban üzembe nem helyezett, kizárólag üzemi célú egyes tárgyi eszközök, nem anyagi javak adóévi együttes beruházási költsége (ideértve az ilyen eszköz beszerzésére, elõállítására fordított, az adóévben költségként elszámolt kiadást is), továbbá a vállalkozói tevékenységet közvetlenül szolgáló ingatlan adóévben felmerült, az értékcsökkenési leírás alapját növelõ kiadásként elszámolt felújítási költsége. E rendelkezés alkalmazásakor a tárgyi eszközök közül az ingatlan, valamint a leírási kulcsok jegyzéke és alkalmazásuk szabályai szerinti gép, berendezés, felszerelés, jármû, 2003/131. szám míg a nem anyagi javak közül a szellemi termék vehetõ figyelembe. E rendelkezés alkalmazásakor a hibás teljesítés miatt a jótállási idõn belül cserébe kapott tárgyi eszköz, valamint az üzemkörön kívüli ingatlan és az ültetvény alapján beruházási költség nem vehetõ figyelembe. A kisvállalkozói kedvezményt nem érvényesítheti a tevékenysége alapján mezõgazdasági, vadgazdálkodási, erdõgazdálkodási ágazatba vagy halgazdálkodási ágba sorolt adózó. A kisvállalkozói kedvezmény nem érvényesíthetõ a szállítási tevékenységet végzõ adózó nemzetközi szállítási tevékenységéhez használt tárgyi eszköze beruházási költségére.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes